ΓΡΑΠΤΗ ΕΡΩΤΗΣΗ E-0078/99

υποβολή: Graham Mather (PPE) προς την Επιτροπή

(27 Ιανουαρίου 1999)

Θέμα: Οδηγία 95/29/ΕΚ σχετικά με την προστασία των ζώων κατά τη μεταφορά

1. Είναι άραγε η Επιτροπή απόλυτα ικανοποιημένη με τη μεταφορά στην εθνική νομοθεσία, την εφαρμογή και την εκτέλεση της Οδηγίας 95/29/ΕΚ(1) σχετικά με την προστασία των ζώων κατά τη μεταφορά;

2. Εχει δεχθεί επίσημες διαμαρτυρίες σχετικά με την παράλειψη κράτους μέλους να εκπληρώσει τις υποχρεώσεις του που απορρέουν από την ανωτέρω Οδηγία;

3. Οσον αφορά τα ανωτέρω ερωτήματα 1 και 2, θα μπορούσε να αναφέρει με λεπτομέρεια τις διατάξεις που δεν έχουν εφαρμοσθεί και τα σχετικά κράτη μέλη;

Απάντηση του κ. Fischler εξ ονόματος της Επιτροπής

(19 Μαρτίου 1999)

1. Τα περισσότερα κράτη μέλη έχουν εφαρμόσει σωστά την οδηγία 95/29/ΕΚ του Συμβουλίου. χουν αναληφθεί διαδικασίες για παραβάσεις κατά δύο κρατών μελών διότι ορισμένες απαιτήσεις της οδηγίας δεν συμπεριελήφθησαν στα εθνικά τους μέτρα. Η εφαρμογή και η εκτέλεση των διατάξεων της Κοινότητας στον τομέα της καλής μεταχείρισης των ζώων κατά τη διάρκεια της μεταφοράς έχει αποτελέσει αντικείμενο σειράς κτηνιατρικών αποστολών ελέγχου της Επιτροπής στα κράτη μέλη. Οι αποστολές αυτές έχουν αναφέρει ανεπαρκή εκτέλεση ή εφαρμογή στα διάφορα κράτη μέλη.

2. Η Επιτροπή λαμβάνει πολλές επιστολές όσον αφορά την καλή μεταχείριση των ζώων στις οποίες αναφέρονται παράπονα για παραλήψεις κρατών μελών ως προς την εφαρμογή της οδηγίας 95/29/ΕΚ του Συμβουλίου και επίσης παράπονα κατά ενός κράτους μέλους που παραβαίνει τις υποχρεώσεις με το να επιβάλλει κανόνες για τη χρονική διάρκεια του ταξιδιού, οι οποίοι είναι αυστηρότεροι από εκείνους που περιλαμβάνονται στην οδηγία και για ένα άλλο κράτος για υπερβολικά αυστηρούς κανόνες όσον αφορά τα σκάφη που χρησιμοποιούνται για τη θαλάσσια μεταφορά των ζώων.

3. Τα παράπονα αναφέρουν υπερβολικά μακρινά ταξίδια, παράλειψη για ικανοποιητική παροχή νερού, τροφής, για εκφόρτωση και ανάπαυση των ζώων, υπερβολικά φορτωμένα και μη κατάλληλα μέσα μεταφοράς, μη απαραίτητη ταλαιπωρία των μεταφερομένων ζώων και παράλειψη συνοδευτικών εγγράφων των ζώων. Τα παράπονα αφορούν όλα τα κράτη μέλη σε διάφορες περιόδους εκτός από τη Φινλανδία, Σουηδία και Δανία και επικεντρώνονται σε περιοχές υψηλού όγκου κυκλοφορίας όπως η μεταφορά χοίρων μεταξύ της Βόρειας και Νότιας Ευρώπης, η οδική μεταφορά βοοειδών, η μεταφορά προβάτων και ίππων από την Ανατολική Ευρώπη στην Κοινότητα και η μεταφορά βοοειδών από την Κοινότητα σε προορισμούς της Μέσης Ανατολής και της Βόρειας Αφρικής.

Αποδεικτικά στοιχεία για πλημμελή εφαρμογή και εκτέλεση εκ μέρους των κρατών μελών των υποχρεώσεών τους βάσει της οδηγίας προκύπτουν επίσης από τους κτηνιατρικούς ελέγχους που διενεργεί η Επιτροπή. χει διαπιστωθεί μη συμμόρφωση προς τις διατάξεις σε διάφορες περιπτώσεις, όπως λίγα μέσα για οδική και θαλάσσια μεταφορά, μεταφορά ζώων που δεν είναι κατάλληλα για μεταφορά, κακή μεταχείριση ζώων, πλημμελής επίβλεψη των αρχών και μη τήρηση των απαιτήσεων για την εκφόρτωση και την ανάπαυση των ζώων όταν πρέπει να διανύσουν μακρές αποστάσεις.

Η Επιτροπή έχει ξεκινήσει να δημοσιοποιεί τις εκθέσεις των αποστολών οι οποίες διατίθενται στη θέση της στο ντερνετ στο http://europa.eu.int/comm/dg24/.

(1) ΕΕ L 148 της 30.6.1995, σελ. 52.